PRIJEDLOG ODLUKE:

Na temelju članka 35. Zakona o lokalnoj i područnoj (regionalnoj) samoupravi ( Narodne novine broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 62. stavka 1., stavka 4. i stavka 5. Zakona o komunalnom gospodarstvu (Narodne novine broj 68/18, 110/18, 32/20, 145/24) i članak 32. Statuta Općine Podgora („Glasnik“, službeno glasilo Općine Podgora, broj 05/09, 09/09, 03/13, 03/15 i 4/18, 5/20- pročišćeni tekst, 14/20, 4/21, 22/23 i 1/25), Općinsko vijeće Općine Podgora na svojoj \_\_\_\_ sjednici održanoj dana \_\_\_\_\_\_\_\_\_\_\_\_\_ 2025. godine, donijelo je

**O D L U K U**

**o proglašenju komunalne infrastrukture javnim dobrom u općoj upotrebi**

Članak 1.

 Ovom Odlukom proglašava se javnim dobrom u općoj upotrebi u neotuđivom vlasništvu Općine Podgora komunalna infrastruktura navedena u tablici kako slijedi:

|  |  |  |  |  |  |
| --- | --- | --- | --- | --- | --- |
| **RB** | **Naziv komunalne infrastrukture** | **Vrsta komunalne infrastrukture** | **k.o.** | **kat.****k.č.br.** | **zem.****k.č.br.** |
| 1. | Javni športski i rekreacijski prostori (igralište)  | Javne zelene površine  | Podgora | dio 738/2, dio 11207/1 | dio 738/2, dio 732/2, dio 742/1, dio 742/2, dio 742/3, 743, 744/2 |
| 2.  | Park | Javne zelene površine | Podgora | dio 738/2, dio 11207/1 | dio 738/2, dio 732/2, dio 742/1, dio 742/2, dio 742/3  |
| 3.  |  Javne stube | Javna površina na kojoj nije dopušten promet motornim vozilima | Podgora | dio 738/2, dio 11207/1,dio 732/2 | dio 738/2, dio 732/2 |

Članak 2.

Po završetku svih postupaka, nalaže se Općinskom sudu u Makarskoj, kao nadležnom sudu, upis komunalne infrastrukture navedene u članku 1. ove Odluke kao „Javno dobro u općoj uporabi u vlasništvu Općine Podgora“ u zemljišne knjige.

Članak 3.

 Ova Odluka stupa na snagu osmog dana od dana objave u „Glasilu“ službenom glasniku Općine Podgora.

KLASA: PREDSJEDNIK OPĆINSKOG VIJEĆA

URBROJ: Ivan Talijančić

Obrazloženje:

Odredbom članka 62. stavka 1. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) propisano je da Odluku o proglašenju komunalne infrastrukture javnim dobrom u općoj uporabi donosi predstavničko tijelo jedinice lokalne samouprave.

Odredbom stavka 4. istog članka propisano je da Odluka iz stavka 1. toga članka, uz ostalo, mora sadržavati naziv i vrstu komunalne infrastrukture, podatak o katastarskoj i zemljišnoknjižnoj čestici i katastarskoj općini na kojoj se infrastruktura nalazi te nalog nadležnom sudu za upis statusa javnog dobra u općoj uporabi u zemljišne knjige, te odredbom stavka 5. da se Odluka iz stavka 1. ovoga članka dostavlja nadležnom sudu radi provedbe upisa statusa javnog dobra u općoj uporabi u zemljišnim knjigama.

 Odredbom članka 59. stavka 1. podstavka 2. i 5. Zakona o komunalnom gospodarstvu propisano je da komunalna infrastruktura jesu javne prometne površine na kojima nije dopušten promet motornih vozila i javne zelene površine.

Nekretnine označene kao dio k.č.z. 738/2 i dio k.č.z. 11207/1 k.o. Podgora u naravi su komunalna infrastruktura – javni športski i rekreacijski prostori i park zbog čega se ovim prijedlogom Odluke predlaže da se sukladno zakonskim odredbama, proglase javnim dobrom u općoj uporabi u vlasništvu Općine Podgora.

Nekretnina označena kao dio k.č.z. 738/2, dio k.č.z. 11207/1 i dio k.č.z. 732/2 k.o. Podgora u naravi je komunalna infrastruktura –javne stube zbog čega se ovim prijedlogom Odluke predlaže da se sukladno zakonskim odredbama, proglasi javnim dobrom u općoj uporabi u vlasništvu Općine Podgora.